google/wiki40b huggingface dataset:
Dancing Lasha Tumbai

Om sangen

«Dancing Lasha Tumbai» er skrevet av komikeren og dragartisten Andrij Danylko, best kjent som sitt alter ego Verka Serduchka. Sangen vant den ukrainske nasjonale finalen i 2007 og var dermed Ukrainas bidrag til Eurovision Song Contest 2007. 
Valget av en  dragartist som Ukrainas representant ble sterkt kritisert av flere medier og politikere i landet.
Også sangteksten ble møtt med kritikk og kontroverser. Ifølge låtskriveren selv, er uttrykket «Lasha Tumbai« et mongolsk uttrykk for pisket krem, milkshake eller kjernet smør. Kritikere mente imidierltid at det ikke fantes noe slikt uttrykk på monogoslk, og at uttalen av uttrykket kunne høres ut som «Russia goodbye» (Russland, farvel) – som en kommentar til Oransjerevolusjonen i Ukraina 2004–2005. Deler av teksten er imidlertid også på russisk.
Serduchka fikk imidlertid full støtte av kringkasteren Natsionalna telekompanija Ukraïny, og deltakelsen i Helsingfors gikk dermed som planlagt. Sangen endte på andreplass og ble en hit i flere europeiske land.
EM på skøyter 1895, menn

EM på skøyter 1895, herrer ble avholdt på Városliget Jégpálya i Budapest den 26. og 27. januar. Det var ingen tittelforsvarer da det ikke ble kåret noen mester under EM på skøyter 1894, herrer på Mjøsen i Hamar. Nordmannen Alfred Næss ble europamester.
Zorochros

Utseende

Små (1,5 - 4 millimeter), litt brede, blankt svarte smellere, kan ha gulaktige flekker på dekkvingene. Antennene er trådformede og ikke svært lange. Pronotum er omtrent så langt som bredt, hvelvet med rundede sider. Dekkvingene har fine punktstriper.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Disse artene lever mest på elvebredder, der de ofte er tallrike.

Utbredelse

Sleketn er utbredt i Palearktis.
Victoria Falls nasjonalpark

Landskap

Parkens høyeste punkt er litt over 900 moh. De lavestliggende områdene er litt over 700 moh. ved elvebredden i elvekløften skapt av Zambezi. Selve elven er ikke en del av nasjonalparken, men elvebredden fra omtrent 6 kilometer over fossen til 12 kilometer nedenfor fossen hører til. Plantelivet består av omkring 400 forskjellige arter av trær, busker, bregner, gress og halvgress samt 170 blomsterarter. Blant disse er det verd å nevne afrikansk oliventre (Olea europaea subsp. cuspidata), Natal-mahogni (Trichilia emetica) og fikentre (Ficus sur). Omtrent 80% av trærne i parken utgjøres av villdaddelpalmer (Phoenix reclinata), kristtorn-arten Ilex mitis og trær av sapodillefamilien.

Klima

I sommermånedene fra november til mars er det varmt og fuktig. Vintermånedene er kjølige og tørre, og det kan bli kaldt om nettene.

Dyreliv

På tross av parkens beskjedne størrelse og forstyrrelser fra masseturismen rundt Victoriafallene, er det biologiske mangfoldet stort. I nærheten av fossen er luften fylt med vanndråper, noe som gir grobunn for en lokal regnskog som er leveområde for mange fugler, pattedyr og amfibier.
Afrikas fem store kan sees i nasjonalparken. De fem store er: Løve, bøffel, elefant, leopard og neshorn. 10% av verdens gjenværende spissneshorn lever i nasjonalparken. Dyrearter som er tallrike her inkluderer flodhest, sjiraff, sebra, vortesvin, kudu, impala og bavian.
Over 500 fuglearter er registrert i nasjonalparken.

Turisme

Parkens tyngdepunkt når det gjelder turisme er området rundt Victoriafallene, og her er det godt tilrettelagt for turister med turstier og utsiktspunkt til fossen. Andre fasiliteter som hoteller, restauranter og bungalow-utleie finnes i nærheten. Nasjonalparken kan nås med bil på den asfalterte hovedveien A8 fra Bulawayo, og Victoria Falls har jernbaneforbindelse.
Rudolph Rothe

Kulturkanonen

Hans utforming av Jægersborg Dyrehave er tatt opp i den danske Kulturkanonen.
Cheirotonus

Utseende

Store (opptil 80 millimeter), ovale, brede, litt flate skarabider. Det mest påfallende trekket er at forbeina er sterkt forlengede, særlig hos hannene. Hannens forlegg har to ganske lange pigger, en nær midten og en i spissen. Pronotum er mye bredere enn langt, med sterkt rundede sider, bredest langt bak midten. I alle fall pronotum har metallisk glans, dekkvingene har gule flekker hos de fleste artene.

Levevis

Hannen bruker sine sterkt forlengede forbein til å skjerme hunnen fra andre hanner. Artene lever i skog.
De voksne billene eter gjerne frukt. Larvene utvikler seg inne i hule trær, utviklingen tar gjerne tre-fire år. Artene er populære som oppdrettsdyr på grunn av sitt spektakulære utseende.

Utbredelse

Slekten er utbredt i Sørøst-Asia.
Varsku her

Varsku her er et musikkalbum med Joe Bjørnars, utgitt i 2003.
Tasman Bay

Tasman Bay / Te Tai-o-Aorere er en bred, triangulær bukt i den nordlige enden av Sørøya på New Zealand. Bukta er om lag 75 kilometer tvers over på det bredeste punktet (mellom Separation Point og D'Urville Island), og 56 kilometer dyp. Kystlinjen er ca. 120 kilometer lang, og det er en rekke mindre bukter på denne strekningen. Vest for Tasman Bay finnes den noe mindre bukta Golden Bay, og i øst ria-området Marlborough Sounds. I den vestlige enden av bukta ligger Abel Tasman nasjonalpark.  
Den innerste delen av bukta er grunn, mindre enn 40 meter dyp. Dybden øker til ca. 90 meter lenger ute i bukta. Tasman Bay ble antagelig skapt i en istid tidlig i Pleistocen, da havnivået var lavere og tykke lag med grus ble avsatt i området.
Tasman Bay ble oppdaget av Abel Tasman  i 1642, men ble ikke navngitt. Kaptein James Cook kom i 1770 og ga Golden Bay og Tasman Bay navnet Blind Bay. På Cooks andre reise i 1773 skilte han mellom de to buktene, og ga Tasman Bay navnet Blind Bay. Golden Bay fikk navnet Murderer's Bay. D'Urville ga bukta navnet Tasman Bay i 1827, oppkalt etter den europeiske oppdageren. 1. august 2014 ble buktas offisielle navn endret til Tasman Bay / Te Tai-o-Aorere etter en overenskomst med maoriene.
GeeXboX

GeeXboX er en Linuxdistribusjon som sørgerer for programvare for hjemmekino (HTPC) for personlige datamaskiner. Versjon 2.0 eller senere benytter programvaren Kodi.
GeeXboX finnes implementert som en Live CD eller USB som en opsjon, og behøver ikke installeres permanent på datamaskinen.
GeeXboX ble lansert i desember 2002. Siste versjon er 3.1 fra 1. november 2013.
Toyota C-HR

Toyota C-HR (2017–) er en SUV i C-segmentet fra japanske Toyota. Bilene for det europeiske markedet blir produsert i Tyrkia. 
Den kommer ifølge Sogn Avis med bensinmotor på 1,2 liter med turbo og 116 hk, eller som hybridbil med systemeffekt på 122 hk. Modellen med bensinmotor leveres med 2- eller 4-hjulstrekk og med manuell eller automatisk girkasse. Hybridmodellen leveres med forhjulstrekk og automatgir (CVT). 
Høsten 2019 ble det kjent at det blir nye LED-lykter foran og bak, samt ekstra valg på 184 hestekrefter hybrid.
University College Dublin

University College Dublin (UCD, også kalt National University of Ireland, Dublin) er Irlands største universitet, med mer enn 20 000 studenter. Det ligger i hovedstaden Dublin. Universitetet er en del av National University of Ireland.
Det ble grunnlagt 2. desember 1908 ved kongelig charter, under navnet University College, Dublin. Det er en fortsettelse av det tidligere Catholic University of Ireland, som ble grunnlagt 18. mai 1854, og som ble ledet av kardinal John Henry Newman. Det hadde senere i en periode navnet University College Dublin, og var underlagt Royal University of Ireland fra 1880.
Det ble i 1960-årene foreslått at University College Dublin skulle slås sammen med University of Dublin, hvis eneste college er Trinity College Dublin. Av forskjellige grunner skjedde ikke dette. Det kom også et forslag tidlig i 1970-årene om at University College Dublin skulle bli et selvstendig universitet, noe som pr. januar 2005 ikke har skjedd.

Sted

Opprinnelig lå University College Dublin på Earlsfort Terrace, hvor Royal University of Ireland hadde ligget tidligere. I 1950-årene flyttet det til bydelen Belfield, i den sørlige delen av Dublin. Campus er omkring 1,4 km² stort. Flyttingen var resultatet av et arbeid som hadde pågått siden 1930-årene med å skape et moderne universitet. Innen 2003 hadde det aller meste av universitetet flyttet.
En av dets tidligere bygninger, Royal College of Science i Merrion Street, tilhører noe den irske regjeringen, og rommer blant annet Taoiseachs kontor.
University College Dublin hadde også en eiendom i Glasnevin, Albert Agriculture College, som nå huser Dublin City University.
Riksvei 58

Riksvei 58 gikk mellom Sjøholt i Skodje og Langevatn i Skjåk. 
Skiltingen av veien har blitt omorganisert, og består 2017 av fylkesvei 650 mellom Sjøholt og Linge i Norddal, og fylkesvei 63 mellom Linge og Langevatn.
Evil Dead II

Handling

Ash tar med kjæresten Linda på hyttetur. På hytten finner de en lydopptaker med opptak av en professor som leser fra Necronomicon (de dødes bok). Ash spiller av opptaket, som frigir en ond kraft som først dreper og siden besetter Linda. Mens Ash kjemper mot kraften kommer professorens datter, kjæresten hennes og to lokale personer til hytten. De hjelper Ash å kjempe, men blir drept en etter en. Til slutt får Ash den nå professordatteren til å lese noen linjer fra boken som skal sende den onde kraften tilbake til der den kom fram. Men dette åpner en portal til det 13-århundre, og sender Ash, som den eneste overlevende, tilbake dit sammen med kraften.

Bakgrunn

The Evil Dead ble en langsom suksess, som ga Raimi og co mulighet til å spille inn en oppfølger. FIlmen ble bygd over samme lest som forløperen, men med et budsjett som var nesten ti ganger så stort ($375 000 mot $3 500 000) ble denne filmen mer lik Raimis opprinnelige visjon. Filmen skulle begynne med klipp fra forgjengeren, men siden rettigheten til disse klippene var delt mellom veldig mange aktører, valgte Raimi å filme innledningen på nytt. Dermed forsvant tre av personene fra originalen fra historien. på grunn av dette, tror mange at det er snakk om en nyinnspilling av hele filmen fremfor en oppfølger.

Filmen har mye mer humor og slapstick enn forgjengeren, mye takket være Raimis fasinasjon med The Three Stooges. Filmen ble sluppet i 1987, men uten kontroversene originalen hadde skapt. I Storbritannia, der forgjengeren ble forbudt, ble filmen bare klippet med et sekund før den ble sluppet. Filmen ble aldri noen stor suksess (i USA spilte den inn bare rundt $5,9 millioner), men den har oppnådd stor kultstatus på video og DVD.
Drammen Golfklubb

Drammen Golfklubb ble stiftet i 1989. Klubbens hjemmebane er Skoger golfbane, som ligger syd for Skoger gamle kirke. Banen er en 18-hulls park- og skogsbane. Den regnes som en krevende bane, kjent for fairwayer og greener med høy kvalitet. Klubben innviet et nytt klubbhus sommeren 2004.
Asthenorhina

Utseende

Ganske store, metallisk grønne gullbasser, dekkvingene gjerne med olivenaktig farge. Hodets framkant (clypeus) er litt innskåret med et er ikke noe horn eller framspring. Hannen er nokså matt, hunnen skinnende blank.

Utbredelse

Slekten er utbredt i tropisk Afrika.
Sirsa (distrikt)

Demografi

Ved folketellingen i 2011 var det 1 295 114 innbyggere i distriktet, mot 1 116 649 i 2001. Den urbane befolkningen utgjør 24,75 % av befolkningen.
Barn i alderen 0 til 6 år utgjorde 11,90 % i 2011 mot 11,01 % i 2001. Antallet jenter i den alderen per tusen gutter er 852 i 2011 mot 816 i 2001.
Fuerdai

Fuerdai (kinesisk: 富二代, pinyin: Fù'èrdài = rik annengenerasjon) er et uttrykk på kinesisk som sikter til barna av fastlandskinesiske nyrike. Uttrykket brukes nedsettende, både i kinesiske medier og i fri dagligtale, og settes gjerne i forbindelse med den moderne Folkerepublikken Kinas sosiale og moralske samfunnsproblemer.
Uttrykket har også i noen grad funnet en anvendelse om enhver som har fått et kanskje for priviligert liv på grunn av sine foreldres rikdom. Også ikke-kinesere, som for eksempel Fidel Castro og Donald Trump, er blitt betegnet i kinesike medier som fuerdai.
Robert J. Trumpler-prisen

Robert J. Trumpler-prisen er en astronomisk pris som gis årlig til en nylig mottaker av en filosofisk doktorgrad hvis oppgave er vist spesielt viktig for astronomi. Prisen er oppkalt etter Robert Julius Trumpler, en kjent sveitsisk-amerikansk astronom (1886–1956).
Tropidozineus

Utseende

Middelsstore, lyst gråbrune trebukker med lange antenner. Dekkvingene har gjerne noen mørkere tegninger og er mye bredere enn pronotum.

Levevis

Larvene lever i død ved.

Utbredelse

Slekten er utbredt i Sør-Amerika, fra Fransk Guyana i nord til det nordlige Argentina i sør.
Bacchi Wapen

Bacchi Wapen var et show og cabaret-lokale beliggende på Järntorgsgatan 5, ved Gamla stan i Stockholm . Kroen ble i mange år driftet av Hasse Wallman og Bosse Parnevik. Mange kjente artister har opptrådd på Bacchi Wapen bl.a. Lill-Babs, Lill Lindfors, Lars Berghagen, Rockfolket, Laila Westersund, Gösta Linderholm, Sveriges Jazzband, Bernt Dahlbäck, Cornelis Vreeswijk, Eva Rydberg, Ewa Roos, Jarl Borssén og Owe Thörnqvist med fler.
Arne Olav L. Hageberg

Musikk

Arne Olav L. Hageberg har som soloartist gitt ut albumene Råoljekjærleik (PopDivision by Curling Legs, 2013) og Sjela til ein mann (Oaba Recordings, 2008). Råoljekjærleik inneholder hans egne viser. Musikken på denne platen er sterkt inspirert av britisk folk, i tradisjonen etter Nick Jones, Dick Gaughan og Martin Simpson. På utgivelsen medvirker: Kjetil Saunes, Audun Erlien og Åsmund Reistad (bass), Wetle Holte og Lars Even Tørresen (trommer), Elin Synnøve Bråthen (kor), Kristin Skaare (piano og trekkspill), og Magne Askeland (fiolin og bratsj). På «Sjela til ein mann» spiller og synger Arne Olav L. Hageberg alene en blanding av akustisk blues og tradisjonelle salmer. Noen av sangene på denne platen er nyoversatt fra svensk og engelsk av artisten selv. 
Hageberg deltar som gitarist på Hans Inge Fagerviks Innerst inne (Prima Music 1998) og Einar Helgaas’ Puls (2004). På platen spor.sørland (Grappa 2002) synger Anne Marie Almedal tonesettingen hans av lyrikeren Olav Mosdøls tekst «Død orkidé».
Olav Såtvedt

Bibliografi

En oversikt over bøker Olav Sådtvedt har forfattet siden 1975:
Pidginportugisisk i Guangzhou

Pidginportugisisk i Guangzhou er et nå utdødd lingua franca med basis i det kantonesiske talespråket i Guangzhou i provinsen Guangdong i Kina. Det oppstod etter at portugiserne ble de primære utøvere av maritim handelsskipsfart i Øst-Asia i annen halvdel av 1500-tallet. Det eksisterte til midten av 1800-tallet, men ble i det århundret  raskt fortrengt av blant annet pidgin-engelsk. 
Før portugiserne kom til India og deretter etablerte sine støttepunkter og handelsstasjoner blant annet i Malakka, Macao og Nagasaki, hadde det mest fremtredende lingua franca for maritim handel vært pidgin-malayisk.
Språket var opprinnelig et rent tolkespråk. Det må betraktes som en variant av kantonesisk, med rike innlån fra andre sørkinesiske kystspråk som hakka og minnan (særlig teochew). Det hadde en løsere grammatikk enn disse kinesiske språkene, men var likevel klart basert på kantonesisk. Det var ellers preget av portugisisk vokabular, og i noe mindre grad av malayisk. Det malayiske skyldes at malayisk pidgin var det handelsspråk som kantonesisk-portugisisk pidgin overtok etter, og at det fremdeles var mange malayiske sjøfolk og loser aktive i handelen. 
Guangzhous pidgin-portugisisk var tatt i bruk av handelsfolk/compradorer, oversettere i deres tjeneste, sjøfolk, loser og pirater, tjenestefolk både i husholdene og forretningene, bryggesjauere og coolies, og katolske kinesere som ville lette kommunikasjonen rekommuniserte med prester som ennå ikke talte flytende kantonesisk.    
De portugisiske låneord som ble innarbeidet i språket kretset særlig om sjøfart, handel og kristen religion.
Tromsøbadet

Tromsøbadet er et badeanlegg på Tromsøya i Troms fylke.
Badeanlegget ble åpnet 24. august 2019 og hadde 1900 besøkende første dagen. Anlegget inneholder bland annet et stort badebasseng, vannsklie, diverse lekaktiviteter og en stor klatrevegg.
Siden anlegget ligger nok så sentralt på Tromsøya, og i umiddelbar nærhet til lysløype og stier på Tromsøya, er det tilrettelagt med sykkelparkeringsplasser og plass til 108 par ski rett utenfor døra. Det er også selvsagt gode bussforbindelser og parkeringsplasser for bil.
I anlegget er det dessuten butikk og en kafé. Videre legger man opp til stor aktivitet hva gjelder svømmeopplæring.
Czardasfyrstinnen

Handling

Operetten utspiller seg noe før første verdenskrig på tre forskjellige steder: på varietéen Orpheum i Budapest, åtte uker senere i fyrst Lippert-Weylersheims palass, og til slutt samme kveld i vestibylen til ett elegant hotell i Wien. Fyrst Edwin forelsker seg i en ungarsk operasangerinne, noe som ikke ble satt pris på av fyrstens foreldre hjemme i Wien. 
Förestillingen varer omkring 2 timer og 30 minutter.
Sakførerpartiet

Sakførerpartiet kaltes av og til i den konservative pressen i Norge på 1850- og 1860-tallet den liberale gruppen av reformvenner som forente seg med de opposisjonelle gruppene av bondepartiet (på stortinget 1868–69), og under Johan Sverdrups ledelse tok føringen i det nye, store venstrepartiet.
Aleksej Savrasov

Hovedverk

«Kornkråkene er kommet» (1871) er av mange regnet for å være høydepunktet i Savrasovs kunst. I fremstillingen av en vanlig, nesten triviell, hendelse med fuglenes tilbakekomst og i et særdeles ensformig landskap, viser Savrasov på en følsom måte overgangen i naturen fra vinter til vår. «Kornkråkene er kommet» ble malt i nærheten av Ipatjev-klosteret i Kostroma og maleriet gjorde Savrasov berømt.
«Kornkråkene er kommet» er uttrykk for en ny type lyrisk landskapsmaling, av senere kunstkritikere kalt stemningslandskap. Savrasov fortsatte å male i denne stilen. Maleriene hans var representert både ved verdensutstillingene i Wien i 1873, og Paris i 1878, og ved den storrussiske utstillingen i Moskva i 1882.

Endelikt

Etter at datteren hans døde i 1871 kom Savrasov i dyp personlig krise, og han utviklet seg etter hvert til alkoholiker. Muligens var han også misfornøyd med sin kunstneriske utvikling. Alle forsøk fra slektninger og venner på å hjelpe han var nytteløse.
De siste årene av sitt levde Savrasov i stor fattigdom, han vandret rundt i Moskva og sov i krypinn. Bare dørvakten ved Moskvas skole i maling, skulptur og arkitektur og Pavel Tretjakov, grunnleggeren av Tretjakovgalleriet, skal ha vært tilstede ved Savrasovs gravferd i 1897.
Bothriuridae

Utseende

Middelsstore til store (i alle fall opptil 12 centimeter) skorpioner med små pedipalper (klør) og lang hale. Kroppen er oval sett ovenfra, bredest på midten. Haleleddene er ganske brede og hvert ledd er markert uthulet i den fremre delen på oversiden.

Levevis

Om dagen finnes artene under steiner, i bergsprekker eller i selv-utgravde huler som kan bli opptil 40 centimeter dype.

Farlige arter

Lite er kjent med sikkerhet om artenes giftighet, men det blir hevdet at stikket fra noen Bothriurus-arter er svært smertefullt og i noen tilfeller kan kreve legebehandling.

Utbredelse

Familien er utbredt i Sør-Amerika, Afrika, Asia og Australia. De går nokså høyt til fjells i Himalaya.
Lammestek

Lammestek lages av kjøtt fra låret til ett lam. Låret gnis inn med salt og pepper. Det er vanlig å bruke rosmarin og hvitløk til steken. Det er en fordel å benytte steketermometer. Steken er rosa ved en temperatur på 70 grader og den er gjennomstekt ved en temperatur på 76 grader. Det er tradisjon mange steder å spise lammestek i påsken.
Rota (øy)

Geografi

Rota er 12,3 miles (19,8 km) lang og 4,2 miles (6,8 km) bredt. Kystlinjen er ca. 38 miles (61 km) lang. Det høyeste punktet på Rota er Mt. Sabana som er 495,56 meter (1 625,9 ft). Rota er 47 nautiske mil (87 km) nord for Guam, 63 nautiske mil (117 km) sør for Tinian og 73 nautiske mil (135 km) sør for Saipan. Rota har en variert flora og fauna.

Historie

I 1521 var Lope Navarro, utkiksposten på Ferdinand Magellans skip «Victoria», den første europeer som så Rota. Men Magellans tre skip armada stoppet ikke før de nådde Guam, så den første europeer som kom til Rota (i 1524), var den spanske navigatøren Juan Sebastián Elcano, som annekterte det sammen med resten av Marianene på vegne av Det spanske imperiet.
Som med de andre øyene i Nord-Marianene, så ble Rota solgt til Det tyske riket under den tysk–spanske traktaten av 1899. I første verdenskrig ble øyene okkupert av det japanske imperiet. I 1919 formelt anerkjente League of Nations japansk kontroll under Det japanske stillehavsmandatet. Imidlertid sakket utvikling av Rota akterut som i nærliggende Tinian og Saipan, med bare 1000 japanske innbyggere som kommer ved utgangen av desember 1935, de fleste av dem er ansatt for å dyrke sukkerrør eller sukkerraffinering. Raffineriet var ikke økonomisk, og det ble stengt tre år senere.
Den japanske garnisonen under andre verdenskrig besto av 1,031 den keiserlige japanske hæren menn av 10. uavhengig blandet brigade, under kommando av major Shigeo Imagawa, og ca 600 menn fra Den keiserlige japanske marinen. i Løpet av den siste fasen av krigen ble Rota noen ganger bombet av fly av den amerikanske marinen i et forsøk på å kneble radiosenderen som kunne gi advarsel til de japanske hovedøyene om take-off av B-29 Superfortress bombefly angrep fra Tinian, Saipan, og Guam, men øya ble aldri invadert av amerikanske tropper. 2. september 1945, en time etter overgivelsen av Japan, kom en utsending av U.S. Marines til Rota for å godta overgivelse av den japanske garnisonen, som talte 947 fra den Keiserlige Japanske Hæren og 1853 fra Den keiserlige japanske marinen.
Etter slutten av andre verdenskrig ble Rota en del av USAs tilsynsområde i Stillehavet. Siden 1978 har øya vært en del av Samveldet av Nord-marianene.
Den nåværende ordfører er Efraim Manglona Atalig.

Transport

Rota har en flyplass, Rota internasjonale lufthavn.
Bernhard Baunsgaard

Skolemannen

Baunsgaard ble cand.mag. fra Københavns Universitet i 1947. Han var formann for Gymnasieskolernes lærerforening 1959-1964 og rektor for Marselisborg Gymnasium 1964-1972.

Politikeren

Baunsgaard var nestformann for Radikal Ungdoms Landforbund 1951-1953 og radikalt folketingsmedlem for Århus amt 1966-1988. Han var formann for den radikale folketingsgruppe 1968-1970 og statsrevisor fra 1975. Som politiker var Bernhard Baunsgaard særlig opptatt av kulturpolitikk, rettspolitikk og skattepolitikk. 
I 1984 mistet han sin parlamentariske immunitet da han skulle siktes for manglende aktsomhet i trafikken med trafikkulykke som følge.

Utgivelser

Bernhard Baunsgaard har skrevet artikler om historiske og pedagogiske emner. Han var dessuten medutgiver av historiske verker.
Trinitrotoluen

Historie

Trinitrotoluen ble fremstilt for første gang i 1863 av den tyske kjemikeren Julius Wilbrand. Til å begynne med ble det bare brukt som fargestoff. Det ble faktisk ikke klassifisert som sprengstoff før i 1910 av britiske myndigheter på grunn av den lave sensitiviteten. Det tyske forsvaret adopterte TNT som sprengstoff-fylling i artilleri-granater i 1902. Det britiske forsvaret adopterte TNT i 1907.
I 1917 satte britisk infanteri i gang med å grave en tunnel dypt inn i Messines-høyden, som var under tysk kontroll og derfor ble benyttet som utsiktspunkt for tyskerne når de beskjøt britene. Dette kolossale gravearbeidet ble gjennomført uten at tyskerne merket noe, og inn i tunnelen ble det slept 21 enorme miner, inneholdende mange tonn TNT. 7.juni 1917 ble Messines-høyden sprengt. Eksplosjonen kunne høres helt til London. Tyskerne trakk seg tilbake, og forsyningslinjene til Ypres var trygget. Imidlertid skuslet general Douglas Haig bort denne fordelen.
Formel 5000

Formel 5000, eller F5000, var en formelbilklasse som konkurrerte i nasjonale mesterskap mellom 1968 og 1982. 
Formel 5000 ble introdusert av Sports Car Club of America som en del av deres Formel A-klasse, hvor formelbiler av ulikt opphav konkurrerte. F5000-biler benyttet V8-motorer med maksimum fem liters slagvolum fra ulike amerikanske bilfabrikker. Formelen spredte seg snart til andre land og bilene som deltok var av velrenommerte merker som Chevron, Eagle, Lola, Lotus, March og McLaren.